Diari Oficial de la Generalitat Valenciana


Sumari del DOGV 4868, del 22-10-2004 (2004/10132)

RESOLUCIÓ de 30 de setembre del 2004, del conseller de Sanitat, per la qual es determina el nombre de noves oficines de farmàcia necessàries per a oferir una adequada atenció farmacèutica a la població.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4868

Data del DOGV
:   22-10-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/10848


Data del document
:   30-09-2004

Organisme emissor
:   Conselleria de Sanitat

Tipus de document
:   Resolució

Descriptors 

:   * farmacologia
    * municipi
    * legislació

RESOLUCIÓ de 30 de setembre de 2004, del conseller de Sanitat, per la qual es determina el nombre de noves oficines de farmàcia necessàries per a oferir una adequada atenció farmacèutica a la població. [2004/10612]
  
Vist l'expedient iniciat d'ofici mitjançant una resolució del director general de Farmàcia i Productes Sanitaris de 23 de març del 2004, per tal de determinar el nombre de noves oficines de farmàcia necessàries per a oferir una adequada atenció farmacèutica a la població, en aplicació del mòdul general establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, corresponent a l'any 2004, i examinats els següents
  
Antecedents de fet
  
I. Mitjançant una resolució del director general de Farmàcia i Productes Sanitaris de 23 de març del 2004, es va iniciar d'ofici un expedient administratiu per a determinar el nombre de noves oficines de farmàcia necessàries per a oferir una adequada atenció farmacèutica a la població, d'acord amb el que establix l'article 4 del Decret 149/2001, de 5 d'octubre, pel qual s'establix el procediment per a l'autorització de noves oficines de farmàcia.
  
II. A l'expedient s'han incorporat els informes, certificats i documents necessaris, en aplicació del mòdul general establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, per a determinar el nombre de noves oficines de farmàcia necessàries tenint en compte tots els municipis i entitats locals menors de la Comunitat Valenciana.
  
III. De conformitat amb el que disposa l'article 5 de l'esmentat Decret 149/2001, de 5 d'octubre, una vegada instruït el procediment i prèviament a la redacció de la proposta de resolució, es va procedir a un tràmit d'audiència pública durant un període de deu dies, sense que es formularen en eixe termini al·legacions per part de farmacèutics o d'organitzacions que els representaren.
  
Als anteriors fets s'apliquen els següents
  
Fonaments jurídics
  
I. Esta Conselleria de Sanitat és competent per a resoldre la present sol·licitud segons que disposa el Reial Decret 278/80, 25 de gener, sobre transferència de competències en matèria de sanitat; Llei Orgànica 5/1982, d'1 de juliol, d'Estatut d'Autonomia de la Comunitat Valenciana, Llei 5/1983, de 30 de desembre, de Govern Valencià, Llei 6/1998, de 22 de juny, d'Ordenació Farmacèutica de la Comunitat Valenciana, Decret 149/2001, de 5 d'octubre, pel qual s'establix el procediment per a l'autorització de noves oficines de farmàcia i Decret 116/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Sanitat.
  
II. Consta en l'expedient la publicació de l'Institut Nacional d'Estadística, referent al padró municipal vigent en el moment d'iniciar-se l'expedient, una certificació acreditativa de les oficines de farmàcia obertes al públic en la data de l'inici de l'expedient així com en les entitats locals menors existents a la Comunitat Valenciana i una certificació acreditativa de les oficines de farmàcia autoritzades pendents de l'obertura al públic. Tot això, el 23 de març del 2004, data que s'ha d'adoptar com la d'inici de l'expedient i, en conseqüència, la que ha de marcar les circumstàncies a tindre en compte per a la resolució.
  
En aplicació del mòdul general establit en l'article 21 de la Llei 6/1998, de 22 de juny, d'Ordenació Farmacèutica, procedix autoritzar l'obertura en l'àmbit de la Comunitat Valenciana un total de 22 noves oficines de farmàcia distribuïdes en els municipis i entitats locals menors que figuren la relació continguda en l'annex a la present resolució. S'entén que no procedix l'obertura de noves oficines de farmàcia en els municipis i entitats locals menors que no figuren en la llista.
  
En conseqüència, vistos els anteriors fets i fonaments jurídics, resolc autoritzar en aplicació del mòdul general establit en l'article 21 de la Llei 6/1998, de 22 de juny, d'Ordenació Farmacèutica, l'obertura en l'àmbit de la Comunitat Valenciana d'un total de 22 noves oficines de farmàcia distribuïdes en els municipis i entitats locals menors que figuren en la llista de l'annex a la present resolució i s'entén que no pertoca l'obertura de noves oficines de farmàcia en els municipis i entitats locals menors que no figuren en la llista.
  
Que es publique la present resolució en el Diari Oficial de la Generalitat Valenciana amb l'advertència que exhaurix la via administrativa i que s'hi pot interposar recurs contenciós administratiu en el termini de dos mesos, comptats a partir del dia següent al de la data de la notificació davant de la Sala Contenciosa Administrativa del Tribunal Superior de Justícia de la Comunitat Valenciana o, potestativament, recurs de reposició en els termes previstos en l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 30 de setembre del 2004. El conseller de Sanitat: Vicente Rambla Momplet.
  
ANNEX/ANEXO
  
Municipi / Municipio Farmàcies autoritzades
  
 Farmacias autorizadas
  
l'Alfàs del Pi 1
  
Jávea/Xàbia 2
  
Muro de Alcoy 1
  
la Nucia 1
  
Pego 1
  
San Miguel de Salinas 1
  
San Vicente del Raspeig/Sant Vicent del Raspeig 1
  
Alboraya 1
  
Alfafar 1
  
Bétera 1
  
Canals 1
  
Catarroja 1
  
Paterna 1
  
la Pobla de Vallbona 1
  
Silla 1
  
Torrent 1
  
Xàtiva 1
  
Benicarló 1
  
la Vall d'Uixó 1
  
Villarreal/Vila-real 1